Hvordan skal jeg komme meg gjennom flyturen til New York?
Avhengig av hvor du reiser fra, kan flyvningen din til New York gå som smurt eller virke ekstra lang. Vi har laget noen nyttige reisetips som hjelper deg med å få en uforglemmelig ferie.   Hva bør pakkes i håndbagasjen?  Det å fly kan være en god opplevelse hvis du tar med de riktige tingene i håndbagasjen. Først og fremst trenger du grunnleggende toalettsaker som tannkrem, tannbørste og deodorant samt et klesskift og noe å lese. Så kan du finne et sted i kofferten eller bagen til mobillader, viktige medisiner og for eksempel en skikkelig nakkepute. Og sist, men ikke minst – husk å ta med pass, reisepapirer og penger.   Ikke pakk dette i håndbagasjen:  Du bør sjekke at du ikke har en lommekniv som skjuler seg i håndbagasjen. Andre ting som er forbudt å ta med på flyet, er lett antennelige eller eksplosive produkter som spraybokser og blekemidler samt gelé og væske i beholdere som er større enn 100 milliliter.   Hva bør du ha på deg på flyet?  Vil du ha en komfortabel flyreise, bør du tenke på hvilke klær du har valgt å ha på. Det kan være lurt å kle seg lagvis ettersom det kan være litt varierende temperatur på flyet. På den måten holder du deg god og varm hvis det blir litt for kjølig i kabinen. Sko som sandaler og stiletthæler er det best å pakke i bagasjen du skal sjekke inn. Du bør heller ta på deg flate og lukkede sko, f.eks. joggesko. Du kommer ikke til å angre!  Dessverre er en av risikoene på lengre flyreiser å utvikle DVT (dyp venetrombose), en blodlevringstilstand som kan oppstå ved mye stillesitting. For å unngå at dette skjer, bør du benytte deg av muligheten til å gå litt opp og ned midtgangen hvis du kan. Kompresjonsstrømper og -sokker er også med på redusere risikoen.